open-index/open-wikipedia-markdown huggingface dataset:
K-G Roos

**Karl-Gustav Roos** (1937 Helsinki – 21. toukokuuta 1976 Tukholma) oli suomalainen dokumenttivalokuvaaja ja journalisti, joka erikoistui yhteiskunnallisten reportaasien kuvaamiseen.

Karl-Gustav Roosin isä, teollisuusvalokuvaajana tunnettu Rafael Roos omisti *Foto Roos* -ateljeen, ja Roos aloitti kuvaamisen jo teini-ikäisenä. Roos kuvasi 1950-luvulla muun muassa Marimekolle muotikuvia. Vuonna 1959 hän teki kuvareportaasin Sisilian yhteiskunnallisista ongelmista ja hän kuvasi myös 1950-luvun lopun Helsinkiä. Roos teki myös lyhytelokuvia.

Roos muutti 1960-luvulla Ruotsiin. Viimeisinä vuosinaan hän kärsi skitsofreniasta ja vainoharhoista ja teki itsemurhan 1976. K-G Roosin valokuvakokoelma on nykyisin Suomen valokuvataiteen museossa.
__NOTOC__
## Teoksia
* *Ihmisten Helsinki*. Kuvat K-G Roos, teksti Jörn Donner. WSOY 1961. (Ruotsinkielinen alkuteos *Helsingfors, Finlands ansikte*, 1961.)

## Lähteet
### Verkkosivut
* Muotikuvauksen uranuurtaja vei mallit studiosta ulkovaloon. Cult24 2.2.2012.
* K.-G. Roos -valokuvakokoelman luettelointi on valmis.  Suomen valokuvataiteen museo.
* K.-G. Roos: Mafia, Marimekko, Mannerheim -näyttely 1.2.–29.4.2012.  Suomen valokuvataiteen museo.

### Viitteet

## Kirjallisuutta
* *K-G Roos 1937–1976*. Toimittanut Maria Faarinen. Suomen valokuvataiteen museo 2012.
Italian Football League

**Italia Football League** on amerikkalaisen jalkapallon korkein sarjataso Italiassa. Sarja on perustettu vuonna 2008 jatkamaan entisen pääsarjan NFL Italian toimintaa. Amerikkalaisen jalkapallon Italian mestaruudesta on pelattu vuodesta 1981 lähtien. Maan mestaruusottelu on nimeltään Italian Super Bowl.

## Joukkueet 2026

* Aquile Ferrara
* Dolphins Ancona
* Frogs Legnano
* Giaguari Torino
* Guelfi Firenze

* Marines Lazio
* Panthers Parma
* Rhinos Milano
* Skorpions Varese
* Warriors Bologna

Lähde:
## Mestarit

*2008: Lions Bergamo
*2009: Giants Bolzano
*2010: Panthers Parma
*2011: Panthers Parma
*2012: Panthers Parma
*2013: Panthers Parma
*2014: Seamen Milano
*2015: Seamen Milano
*2016: Rhinos Milano

*2017: Seamen Milano
*2018: Seamen Milano
*2019: Seamen Milano
*2021: Panthers Parma
*2022: Guelfi Firenze
*2023: Panthers Parma
*2024: Panthers Parma
*2025: Guelfi Firenze

## Lähteet
Christian Frederik von Schalburg

**Christian Frederik von Schalburg** (15. huhtikuuta 1906 Pietari, Venäjän keisarikunta – 2. kesäkuuta 1942 Demjanskin lähistö, Neuvosto-Venäjä, Neuvostoliitto) oli Tanskan armeijan upseeri ja Freikorps Danmarkin komentaja. 

Schalburg syntyi Venäjällä. Hän oli baltiansaksalaista aatelissukua, isä oli tanskalainen, äiti venäläinen. Perhe pakeni vallankumouksen puhjettua 1917 Tanskaan. Hän sai myöhemmin Tanskan kansalaisuuden.

Schalburg oli Tanskan kansallissosialistisen työväenpuolueen nuorisojärjestön johdossa, ja kun Saksa miehitti Tanskan, hän liittyi 5. panssaridivisioona Wikingiin. Hän osallistui vapaaehtoispataljoonassa Suomen talvisotaan. Natsitaustaisena ja Freikorps Danmarkin komentajana häntä pidetään Tanskassa isänmaanpetturina.. Schalburg kaatui Saksan armeijan rinnalla SS-upseerina itärintamalla.

## Lähteet
Burgenlandin kroaatit

**Burgenlandin kroaatit** ovat historiallisesti Itävallan Burgenlandin osavaltiossa asuneita kroaateja. Vuoden 2001 väestönlaskennassa 19&nbsp;374 henkilöä Burgenlandissa ja 2&nbsp;456 henkilöä Wienissä ilmoitti puhuvansa Burgenlandin kroatiaa, joka on Itävallassa tunnustettu omaksi kielimuodokseen. Eräät kroaattijärjestöt ovat arvioineet heidän todelliseksi määräkseen jopa 50&nbsp;000.

## Historia

Burgenlandin kroaatit tulivat alueelle Kroatiasta vuosien 1530 ja 1584 välillä pakoon levittäytyvää ottomaanien valtakuntaa. Burgenlandin unkarilaiset ja saksalaiset maanomistajat asuttivat heitä omille tiloilleen. Burgenlandin kroaati muodostui kirjoitetuksi alueelliseksi kieleksi vastareformaation aikana. Siihen tuli vaikutteita saksasta ja unkarista.

Itävalta-Unkarin hajottua ja Itävallan liitettyä Burgenlandin itseensä Unkarilta vuonna 1921 kroaatien yhteisön sisällä syntyi ristiriitoja koulutukseen liittyen. Katolilaiset vastustivat Itävallan sekulaaria koulutusjärjestelmää, josta suuttuneina sosiaalidemokraattien kannattajat lakkasivat käyttämästä kroaattia ja lähettivät lapsensa saksalaisiin kouluihin.

1950- ja 1960-luvuilla perinteinen maalaiselämäntapa muuttui mekanisaation ja maatalouden yleisen heikkenemisen seurauksena. Monet Burgenlandin kroaateista alkoivat muuttaa alueelta pois, etenkin Wieniin ja Yhdysvaltoihin. Itävallan valtio oli toisen maailmansodan jälkeen vuonna 1955 tunnustanut kroaattivähemmistön oikeudet, mikä takasi heille esimerkiksi omankielisiä palveluita. Näiden oikeuksien toteuttamisen puutteesta käytiin oikeustaistelua vuonna 1987, jonka kroaatit voittivat. Vuonna 1990 määriteltiin tarkemmin ne alueet, joilla kroaatinkielisiä palveluita tuli olla tarjolla.

## Kulttuuri
Vuodesta 1955 kaikissa kouluissa joissa 25% oppilaista on vähemmistötaustaisia on tullut järjestää kaksikielistä opetusta, mutta vuodesta 1994 oppilaat ovat saaneet luopua tästä. Kroatiaa opetetaan useammin vieraana kielenä, kuin yhtenä virallisista kielistä. Burgenlandissa on yksi toisen asteen oppilaitos, jossa tarjotaan kaksikielistä opetusta saksaksi ja kroaatiksi. Burgenlandin kroatiaksi tehdyt lastenjulkaisut ovat lisääntyneet vuodesta 1992, jolloin ne alkoivat saada valtion tukea. Kroatiaksi ilmestyy kaksi viikoittain ilmestyvää sanomalehteä ja useita kuukausittaisin ilmestyviä.

## Lähteet

## Aiheesta muualla
*
Ilon pirstaleet

**Ilon pirstaleet** on Elonkerjuu-yhtyeen albumi, joka julkaistiin 21. syyskuuta 2012.

Albumi debytoi Suomen albumilistan ykkössijalla.

## Kappaleet

# Viistäköön siipeni maata - 3.27
# Surun ja ilon kaupunki - 3.25
# Viiltävä ikävä - 3.12
# Rakas sekopää - 3.03
# Ruoskaa - 2.23
# Se kenen vuoksi - 2.53
# Rajaton sydän - 3.07
# Sä tarttet - 3.28
# Pirä ittes miehenä - 4.12
# Tyttöni - 3.05
# Latosaari - 2.54
# Magneetti - 3.06

## Lähteet
Dožd

**Dožd** (, ) tai **TV Rain** on venäjänkielinen televisiokanava, joka toimi aiemmin Venäjällä Moskovassa, jossa oli sen päätoimipiste, sitten Latviassa Riiassa ja sen jälkeen internetissä.

Doždin perustaja ja toimitusjohtaja on Natalja Sindejeva.

Dožd-kanavan on arvioitu 2010-luvulla kuuluneen Venäjän kriittisimpien televisiokanavien joukkoon. Kanavan omistajan Aleksandr Vinokurovin mukaan Dožd joutui vaikeuksiin sen jälkeen, kun oppositiojohtaja Aleksei Navalnyi paljasti kanavalla valtapuolue Yhtenäiseen Venäjään kuuluvien henkilöiden kesämökkiomistuksia.

Vuonna 2014 merkittävä kaapeliyhtiö Trikolor ilmoitti poistavansa kanavan tarjonnastaan, jolloin Doždin näkyvyys putosi 17 miljoonasta kotitaloudesta kahteen miljoonaan. Elokuussa 2021 uutisoitiin, että televisiokanava oli luokiteltu Venäjän oikeusministeriön "ulkomaisten agenttien" listalle. Ainakin osa viestimistä tulkitsee listauksen kunnianosoitukseksi, osoitukseksi totuuden puhujiin kuulumisesesta ja mittariksi median hyvyydestä. Venäjän Ukrainaan 2022 tekemän hyökkäyksen aikana Venäjän valtakunnansyyttäjä vaati Roskomnadzoria rajoittamaan pääsyä Doždiin sen uutisoinnin vuoksi. Roskomnadzor esti pääsyn maaliskuun 1. päivänä. Dožd keskeytti toimintansa Venäjällä 3. maaliskuuta.

Kesällä 2022 Dožd ilmoitti aloittavansa toimintansa uudelleen ulkomailta. Dožd sai televisiolisenssin Latviasta ja pystytti studiot Riikaan, Amsterdamiin, Pariisiin ja Tbilisiin. 

Latvia peruutti kanavan lisenssin 6. joulukuuta 2022. Peruutuksen syyksi Latvia ilmoitti sen, että Dožd on monissa lähetyksissään tukenut Venäjää, ei ole tekstittänyt sisältöjä latviaksi ja on "rahoittanut terrorismia". Kanavan lähetyksissä on esitetty kartta, jossa Krim kuuluu Venäjään ja ainakin kerran kanavalla on kehotettu hankkimaan varusteita rintamalla oleville venäläissotilaille. Kanava jatkaa toimintaansa YouTubessa, mutta viranomaiset pyysivät YouTubea estämään kanavan näkymisen Latvian alueella.

Sen jälkeen kanava sai viiden vuoden toimiluvan Alankomaista. Kanava aikoo siirtää osan toimituksestaan Amsterdamiin heti, kun kanavan työntekijät saavat maahan työluvat.

## Dokumenttielokuva
* Vera Krichevskaya: *Tangoa Putinin kanssa* (*F@ck This Job /* *Tango with Putin*, Iso-Britannia 2021)

## Katso myös
* Mihail Zygar, Doždin päätoimittaja 2010–2015, tietokirjailija

## Lähteet

## Aiheesta muualla

* Venäjä yritti tuhota televisiokanava Doždin, mutta siitä tuli entistä suositumpi – tällainen on Putinia vastustavan kanavan tarina Yle.fi 9.12.2022
*Esimerkki Dožd-kanavan valtion tv-mediasta poikkeavasta uutisoinnista: Tšto slutšilos s desantikami? Vse materialy Dožd. (Mitä tapahtui laskuvarjosotilaille? Lue: Venäjän joukkojen osallistumisesta sotaan Itä-Ukrainassa, 27.8.2014)  (tvrain.ru)
*Dokumenttielokuva ''Tangoa Putinin kanssa'' Yle Areenassa
HMS Canopus

**HMS Canopus** on ollut kahden Britannian Kuninkaallisen laivaston aluksen ja yhden tukikohdan nimenä.

* HMS Canopus (1797), 80-tykkinen kolmannen luokan linjalaiva
* HMS Canopus (1897), Canopus-luokan taistelulaiva
* HMS Canopus (tukikohta), Aleksandrian koulutustukikohta toisessa maailmansodassa
Petrus Pao-Zin Tou

**Petrus Pao-Zin Tou** (19. maaliskuuta 1911 – 5. toukokuuta 1986) oli taiwanilainen roomalaiskatolinen piispa. Hänet vihittiin papiksi 27. huhtikuuta 1937 ja nimitettiin Hsinchun hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.

Pao-Zin Tou osallistui Vatikaanin toiseen kirkolliskokoukseen. Hän erosi tehtävistään hiippakuntansa johdossa 29. kesäkuuta 1983. Hänen nimestään on käytetty myös muotoa Peter Tou Pao-Zin.

## Lähteet
Arvo Virvonen

**Arvo Alfred Virvonen** (22. maaliskuuta 1889 Punkalaidun – 7. lokakuuta 1947) oli suomalainen näytelmäkirjailija.

## Teoksia
* ''Annikin kosijat : kaksinäytöksinen huvinäytelmä. Näytelmäkirjasto n:o 135. Kirja, Helsinki 1915, 2. painos 1920, 3. painos 1922, 4. painos 1926

## Lähteet
* 

## Viitteet
Heli Nevakare

**Heli Maaret Nevakare** (esiintyi myös taiteilijanimellä *Helen West*, 1960 Kerimäki – 2023 Tampere) oli suomalainen musiikkitoimittaja ja laulaja.

## Ura
Nevakare syntyi Etelä-Savon Kerimäellä vuonna 1960. Musiikki oli vahvasti näkyvillä jo lapsuuskodissa. Äiti soitti haitaria ja lauloi. Rockmusiikkiin tuli ensikosketus putkiradion kautta.Varhaisteininä Nevakare lauloi kuorossa sekä soitti viulua ja hieman myöhemmin kitaraa. 

Nevakare tuli tunnetuksi TV2:n musiikkiohjelmasta *[[Rockstop!]]*, jota hän toimitti vuosina 1987–1992. Vaikka ohjelma oli erittäin suosittu, herätti Nevakareen tyyli ohjelman juontajana ja artistien haastattelijana paljon kritiikkiä. Arvostelua tuli myös hänen tavastaan sijoittaa ohjelmaan omaa musiikkiaan.

Kerimäeltä kotoisin oleva Nevakare opiskeli Jyväskylän yliopistossa englantilaista filologiaa ja valmistui vuonna 1985. Hän aloitti laulajan uransa jo 1980-luvun alussa ja julkaisi vuonna 1985 Costello Hautamäen tuottaman soololevyn nimellä Helen West. Tampereella asunut Nevakare vaikutti myös lyhyen aikaa oululaisessa Marilin-yhtyeessä, joka julkaisi yhden albumin vuonna 1986.

Kun ensimmäiset paikallisradiot aloittivat toimintansa Suomessa vuonna 1985, Nevakare haki Radio Jyväskylään ja Radio Cityyn, ja tuli valituksi kumpaankin. Kolmetuntisten aamulähetysten lisäksi hän työsti musiikkiohjelmia. Televisioon Nevakare siirtyi parin viikon varoitusajalla, kun TV1:n *Kamoon – kielet poikki* -rockohjelmaa juontanut Liisa Akimof halusi siirtyä radioon ja Nevakaretta pyydettiin Akimofin tilalle tekemään kauden loput jaksot. *Rockstop!*-ohjelman loputtua Nevakare työskenteli Ylessä useiden musiikkiohjelmien toimittajana ja tuottajana.

Nevakare irtisanottiin Yleisradiosta yt-neuvottelujen jälkeen vuonna 2001.

## Diskografia
**Helen West**
**Helen West* (1985)
**Marilin**
**Marilin!* (1986)

## Lähteet
* 

### Viitteet

## Aiheesta muualla
* 
* 
* 
*
Viljo Valavuori

**Viljo Erik Valavuori** (sukunimi aik. *Leinonen*; 18. huhtikuuta 1889  Tampere – 27. huhtikuuta 1963 Helsinki) oli suomalainen asemapäällikkö ja runoilija.

Valavuori kävi kuusi luokkaa Tampereen reaalilyseota. Hän toimi sähköttäjänä Vaasassa vuodesta 1917 ja kirjurina Sääksjärvellä vuodesta 1919. Suomen Valtion Rautateillä hän oli asemapäällikkönä Teuvalla vuodesta 1937 ja Iittalassa vuoteen 1954. Valavuori toimi avustajana Kansan Lehdelle ja Suomen Sosialidemokraatille. 

Valavuoren vanhemmat olivat räätäli Eero Leinonen ja Edla Aurora (o.s. Sundström). Valavuori vaihtoi syntymäsukunimensä *Leinonen* vuonna 1909.

## Teoksia
* *Kesannolta* : runoja. 1916
* Runoja: *Käy eespäin*. Valikoima suomalaista työväenrunoutta, Helsinki 1957, Tammi

## Lähteet
* 
* Pirkanmaalaista kaunokirjallisuutta

### Viitteet
A-Trak

**A-Trak** (oikealta nimeltään **Alain Macklovitch**, s. 30. maaliskuuta 1982 Montreal, Quebec, Kanada) on kanadalainen house-tuottaja, DJ ja Fool’s Gold Records -levy-yhtiön perustaja. Hän muodostaa Armand van Heldenin kanssa Duck Sauce -yhtyeen.

## Diskografia
* *Gangsta Breaks* (12″)
* *Buck Tooth Wizards* (CD)
* *Enter Ralph Wiggum* (7″)
* *Monkey Boy Breaks* (12″)
* *Don’t Fool With The Dips* (12″)
* *Oh No You Didn’t! Live From Vancouver* (CD)
* *Drive Slow Mixtape w/ GLC* (CD)
* *Sunglasses Is A Must* (2006) (DVD)
* *Dirty South Dance* (CD), Obey’s 4th mixtape, limited to 5000 copies.
* *[[Running Man: Nike+ Original Run]]* (2008) (Exclusive to iTunes)
* *[[FabricLive.45]]* (April 2009) (CD)
* *Infinity+1* (2009) (CD)
* *Dirty South Dance 2* (2010)
* ”Ray Ban Vision” feat. CyHi Da Prynce (2010)
* ”Stingray” w/ Zinc (2011)
* ”Warrior” with Mark Foster and Kimbra (2012)
* ”Piss Test” feat. Juicy J & Danny Brown (2012)
* ”Ray Ban Vision” (2012)
* ”Money Makin’” w/ Dillon Francis (2012)

### Remixit
* Laidback Luke & Sander van Doorn – Who’s Wearing The Cap (A-Trak Remix)
* Kanye West – Stronger (A-Trak Remix)
* Yeah Yeah Yeahs – Heads Will Roll (A-Trak Remix, Radio Edit, and Dub)
* Tiga – What U Need (A-Trak Remix)
* Robyn – Indestructible (A-Trak Remix and Radio Edit)
* MSTRKRFT – Bounce (A-Trak Remix)
* Sébastien Tellier – Kilometer (A-Trak Remix)
* Boys Noize – Oh! (A-Trak Remix)
* Digitalism – Idealistic (A-Trak Remix)
* The Count & Sinden – Beeper (A-Trak Remix)
* Justice – D.A.N.C.E (A-Trak Remix) [For DJ Hero 2 Only]
* Naughty By Nature ”O.P.P” vs. Jackson 5 ”ABC” (A-Trak Remix) [DJ Hero 2 Only]
* The Rapture – How Deep Is Your Love? (A-Trak Remix)
* Martin Solveig feat. Thomas Mars – The Night Out (A-Trak Remix)
* Surkin – Never Let Go (A-Trak Remix)
* Justice – New Lands (A-Trak Remix)
* Zedd – Spectrum (A-Trak & Clockwork Remix)

## Lähteet

## Aiheesta muualla

* Viralliset sivut
*
Reino Volanen

**Reino Volanen** (myös **Wolanen**; 7. heinäkuuta 1890 Urjala – 25. tammikuuta 1962) oli suomalainen näyttelijä ja oopperalaulaja.

Volanen kävi Tampereella Suomalaisen yhteiskoulun ja kauppakoulun. Hän opiskeli sitten Kansallisteatterin oppilaskoulussa Jalmari Lahdensuon johdolla ja opiskeli myös laulua opettajinaan Alexandra Ahnger ja Alexis af Enehjelm. Volanen opiskeli myös ulkomailla Pietarissa 1916–1918, Berliinissä ja vuoden verran Wienissä. Hän oli näyttelijänä ja laulajana Suomalaisessa Maaseututeatterissa 1911–1912, Kansan Näyttämöllä 1912–1913, Suomalaisessa Oopperassa 1915–1916 sekä Tampereen Teatterissa. Volanen toimi myös Kotkan Näyttämön johtajana. Hän piti lisäksi omia konsertteja ja esiintyi Aino Acktén järjestämissä oopperaesityksissä Savonlinnassa. Volanen näytteli myös elokuvissa 1920- ja 1930-luvulla, muun muassa Erkki Karun ohjaamissa *Meidän poikamme* -elokuvissa. Myöhemmin Volanen toimi autokauppiaana. 

Monien oopperalaulajien tavoin Volanen levytti myös nimimerkin suojassa kevyttä musiikkia: Ilmari Sitarin nimellä ilmestyivät Kuularuiskulaulu ja Sörkän ruusun ensilevytys vuonna 1932. 

## Teoksia
* *Punaisessa Pietarissa Suomen kansalais-sodan aikana: Erään suomalaisen taiteilijan havaintoja ja muistiinpanoja*. Minerva, Helsinki 1918.

## Lähteet
* 

### Viitteet
J. Michael Bishop

**John Michael Bishop** (22. helmikuuta 1936 York, Pennsylvania – 20. maaliskuuta 2026 San Francisco, Kalifornia) oli yhdysvaltalainen lääketieteilijä, joka sai vuonna 1989 Nobelin lääketieteen palkinnon yhdessä Harold E. Varmusin kanssa syöpätutkimuksesta.

John Michael Bishop syntyi Pennsylvanian Yorkissa 1936. Hän suoritti 1957 Gettysburg Collegesta alemman korkeakoulututkinnon kemiasta. Hän jatkoi opintojaan Harvard Medical Schoolissa ja valmistui 1962 lääketieteen tohtoriksi. Bishop suoritti seuraavaksi kaksivuotisen harjoittelujakson Bostonissa Massachusetts General Hospitalissa.

Bishop aloitti 1964 postdoc-tutkijana kansallisessa terveysintituutissa. Hän tutki ohjajaansa Leon Levintowin tuella virologiaa ja teki vuoden tutkimustyötä myös Hampurissa. Bishop sai 1968 paikan UCSF Medical Centeristä. Hän aloitti siellä mikrobiologian ja immunologian apulaisprofessorina, ja vuonna 1972 hänestä tuli professori.

Bishop alkoi UCSF:n lääketieteen keskuksessa tutkia retroviruksia ja käytti niiden DNA:n tutkimiseen käänteiskopioijaentsyymiä. Harold E. Varmus liittyi vuonna 1970 postdoc-tutkijana Bishopin ryhmään, ja seuraavan kahden vuosikymmenen ajan he tutkivat sitä, miten Rousin sarkoomavirus muuttaa tavalliset geenit syöpägeeneiksi.

Hän oli Academia Europæan ulkomaalaisjäsen vuodesta 2002.

## Lähteet
Harold E. Varmus

**Harold Elliot Varmus**  (s. 18. joulukuuta 1939) on yhdysvaltalainen lääketieteilijä, joka sai vuonna 1989 Nobelin lääketieteen palkinnon yhdessä J. Michael Bishopin kanssa syöpägeeneihin liittyvästä tutkimuksesta. Aškenasijuutalaisille siirtolaisvanhemmille New Yorkissa syntynyt Varmus valmistui Amherst Collegesta, Harvardin yliopistosta ja Columbian yliopistosta.

## Lähteet
Sonja Grefberg

**Sonja Grefberg** (myöh. **Forss**, s. 9. kesäkuuta 1964) on suomalainen pöytätenniksen pelaaja. Hän on kaikkien aikojen menestynein suomalainen naispelaaja.

Ensimmäisen kaksinpelin Suomen-mestaruutensa Grefberg voitti jo 13-vuotiaana. Yhteensä hän voitti kaksinpelissä yhdeksän Suomen-mestaruutta vuosina 1978–1990. Nelinpelit mukaan lukien hän voitti 30 Suomen-mestaruutta, joista naisten nelinpelissä useimmat Monica-siskonsa (myöh. Portin) kanssa. Kansainvälisen pöytätennisliiton rankingissa Grefberg oli parhaimmillaan sijalla 36 ja Euroopan liiton listalla sijalla 17. Hän osallistui myös useita kertoja MM- ja EM-kilpailuihin. Suurimmaksi saavutukseksi tuli junioreiden Euroopan-mestaruus nelinpelissä. Pohjoismaiden mestaruuden hän voitti vuonna 1983 kaksinpelissä, nelinpelissä (Eva Malmbergin kanssa) ja sekanelinpelissä (Jarmo Jokinen) sekä vuonna 1986 nelinpelissä (Katja Nieminen).

Pöytätennis oli ensimmäistä kertaa mukana olympialaisissa Soulissa vuonna 1988, mutta Grefberg karsiutui kisoista hävittyään viimeisen karsintaottelun.

Nykyään Grefberg asuu Kauniaisissa ja toimii yrittäjänä. Hän on mukana Suomen Pöytätennisliiton toiminnassa sekä juniorivalmennuksessa. Hän on toiminut Euroopan pöytätennisliiton hallituksessa vuodesta 2013 ja Kansainvälisen pöytätennisliiton valtuustossa (Board of Directors) vuodesta 2017.

## Lähteet
* Suomen Pöytätennisliitto
* Kaksinpelin Suomen mestarit 1938–2001

### Viitteet
Platonin Akatemia (elokuva)

**Platonin Akatemia** () on kreikkalainen draamakomedia. Elokuvan pääaiheena ovat kreikkalaisten ja maahanmuuttajien väliset jännitteet.

## Juoni

Noin 50-vuotias Stávros pitää Ateenassa kioskia, jossa ei käy juurikaan asiakkaita. Joka aamu hän asettaa kioskinsa eteen muovituolit, joihin hän ja hänen ystävänsä sekä hänen vanha ja jo seniili äitinsä asettuvat koko päiväksi katselemaan ohi lipuvia tapahtumia. Miesten pilkan kohteena ovat erityisesti albanialaiset maahanmuuttajat. Joukkoon kuuluu myös Pátriot (Patrióti) -niminen koira, joka haukkuu vain ohi kulkevia albanialaisia. Albanialaiset vaikuttavat tekevän elokuvassa kaikki raskaammat työt; lisäksi joukko ahkeria kiinalaisia on perustamassa naapurustoon omaa liikettään.

Eräänä päivänä Stávroksen äiti ottaa hoiviinsa albanialaisen miehen nimeltä Marenglen, kutsuu tätä pojakseen ja alkaa itsekin puhua sujuvaa albaniaa. Käy ilmi, että äiti oli muuttanut Stávroksen kanssa Albaniasta tämän ollessa vielä pieni, kun taas toinen pojista oli jäänyt Albaniaan. Stávros joutuu pohtimaan albanialaisen taustansa merkitystä: onko hän vielä kreikkalainen? Myös Stávroksen ystävät alkavat suhtautua häneen epäilevästi ja vieroksuvasti.

Äidin kuolema antaa miehille mahdollisuuden selvittää välejään. Lopussa herää epäilys, oliko Marenglen sittenkään Stávroksen veli, vai oliko kaikki vain Marenglenin toiveajattelua tämän etsiessä äitiään vanhan valokuvan avulla.

Elokuvan nimi viittaa Ateenan samannimiseen Akadimía Plátonos -kaupunginosaan, mutta samalla myös suoraan filosofisten keskustelujen Platonin Akatemiaan. Elokuvan hulttiomaiset päähenkilöt ovat kuitenkin kaukana kreikkalaisista viisaista.

## Näyttelijät

## Palkinnot
Elokuva kilpaili LUX-palkinnosta vuonna 2010 ja on voittanut erilaisia muita palkintoja.

## Lähteet

## Aiheesta muualla

* Kleine Wunder in Athen. Ein Film von Filippos Tsitos. 
* Filippos Tsitos’ “Plato’s Academy”. Goethe Institut. 
*
Platonin Akatemia (täsmennyssivu)

**Platonin Akatemia** voi viitata seuraaviin:

* Platonin Akatemia, Platonin perustama filosofikoulu
* Akadimia Platonos, Ateenan kaupunginosa
* *[[Platonin Akatemia (elokuva)|Platonin Akatemia]]* (*Akadimia Platonos*), kreikkalainen elokuva
* Platonin akatemia, Kallio-Kuninkalan kartanossa vuosittain järjestettävä tapahtuma
Aavikkotrappi

**Aavikkotrappi** (*Ardeotis arabs*) on trappien heimoon kuuluva kuningastrappilaji.

## Tuntomerkit
Aavikkotrappi on 70–90 senttimetriä pitkä. Väritykseltään se on harmaanruskea. Kaulassa on ohutta poikkijuovitusta. Niskassa linnulla on lyhyt töyhtö, joka näkyy yleensä vain soitimella.

## Levinneisyys
Aavikkotrappeja pesii Afrikassa Saharan eteläpuolella.

## Lähteet
Eino Huhtala

**Eino Ensio Huhtala** (15. lokakuuta 1902 Oulu – 14. elokuuta 1971 Vammala) oli suomalainen eläinlääkäri. Hän oli Maatalousministeriön eläinlääkintäosaston päällikkö ja ylijohtaja vuosina 1951–1966. Vuosina 1952–1954 hän oli eläinlääketieteellisen korkeakoulun toiminnanjohtaja ja sitten korkeakoulun hallituksen puheenjohtaja. Hänet vihittiin eläinlääketieteellisen korkeakoulun kunniatohtoriksi vuonna 1962. Huhtala oli myös Piirieläinlääkäriyhdistyksen puheenjohtaja, Suomen Eläinlääkäriyhdistyksen varapuheenjohtaja ja *Suomen Eläinlääkärilehden* päätoimittaja.

## Lähteet
Olavi Huhtala

**Vilho Olavi Huhtala** (1. tammikuuta 1903 Ulvila – 2. toukokuuta 1977 Helsinki) oli suomalainen kenraaliluutnantti. 

## Henkilöhistoria
Olavi Huhtalan vanhemmat olivat maanviljelijä Kalle Vilho Huhtala ja Anna Dagmar Jaakkola ja puoliso vuodesta 1936 Helvi Kyllikki Aura. Ylioppilaaksi Huhtala tuli 1921 Porin lyseosta. Huhtala osallistui vapaaehtoisena sisällissotaan Porin Rykmentin I pataljoonassa. Hän valmistui kadettikoulusta 1924 sekä kävi sotateknilliset opinnot Teknillisessä korkeakoulussa sekä Sotakorkeakoulussa 1927-1931 (ye-upseeri 1933). Hän toimi toimistoupseerina yleisesikunnassa 1931-1936. Helsingin alueen sotateollisesta toiminnasta hän vastasi 1936-1940. Toimistopäällikkönä pääesikunnassa hän toimi 1940-1941. Hän valmistui myös diplomi-insinööriksi 1941. Jatkosodassa hän palveli aluksi KTR 10:ssä sekä KTR 1:ssä. Huhtala toimi KTR 7:n komentajana 29.9.1943-19.11.1944. 

Jatkosodan jälkeen hän palasi jälleen pääesikuntaan toimistopäälliköksi. Hän toimi esikunnan tykistöosaston päällikkönä 1948-1952. Vuodesta 1953 hän toimi Puolustuslaitoksen tutkimuskeskuksen johtajana, sen jälkeen 1954-1960 pääesikunnan viestipäällikkönä ja viestitarkastajana 1960-1962. Hän oli kadettikunnan puheenjohtaja 1952–1955.  Huhtala kutsuttiin Kadettikunnan kunniajäseneksi 23.3.1963 ja Upseeriliiton kunniajäseneksi 22.11.1968, puolustusvoimien palveluksesta hän erosi 1963.

Ylennykset: Vänrikki 1924, luutnantti 1926, kapteeni 1931, majuri 1939, everstiluutnantti 1941, eversti 1944, insinöörikenraalimajuri 1953, kenraalimajuri 1954, kenraaliluutnantti 1961. 

Huhtala oli myös urheilujohtaja, hän muun muassa toimi pitkään Suomen Miekkailuliiton puheenjohtajana.

## Teoksia
* *Kaksitoistavuotias Neuvosto-Karjala*. Helsinki 1933
* *Propaganda : uusi sodankäyntiväline*. Otava 1937
* *Kadettikunta : jäsenet 1921-1950* ; toimituskunta O. Huhtala ym. Kadettikunta, Helsinki 1951

## Muita julkaisuja
* *Propaganda, aikamme uusi sodankäyntiväline *. Tiede ja ase 4/1936 

## Lähteet
Jääkiekko talviolympialaisissa 2002 – naisten karsinnat

**Jääkiekon naisten olympiakarsintaturnaus** vuoden 2002 Salt Lake Cityn turnaukseen pelattiin helmikuussa 2001. Karsintaturnauksen kautta olympialaisiin pääsivät Kazakstan ja Saksa.

## Karsinnat läpäisseet joukkueet

## Turnaus

**Ottelut**Ottelujen alkamisajat paikallisia aikoja (UTC+1)

## Pistepörssi
 

## Lähteet
* Olympiakarsintaturnaus IIHF:n sivuilla 
* Whockey - 2002 Olympic Qualification Tournament 

### Viitteet
Arild Huitfeldt

**Arild Huitfeldt** t. **Hvitfeld** (1546–1609) oli tanskalainen historiankirjoittaja. Hän oli vuodesta 1586 Tanskan valtakunnanneuvos ja valtakansleri. Hän kirjoitti kymmenniteisen teoksen *Danmarks Riges Krønike* (1595–1604, toinen painos 1650–1652).

Opiskeltuaan ulkomailla Huitfeldt tuli 1573 ylisihteeriksi kuninkaan kansliaan, 1586 valtakunnan neuvokseksi ja valtakansleriksi. Häntä käytettiin myös erilaisissa luottamustoimissa kotimaassa ja ulkomailla. Pysyvimmän muiston itsestään hän jätti laajalla teoksellaan *Danmarks riges krønike*, joka alkuun ilmestyi eri kirjoina 1595-1604 ja toistamiseen tekijän kuoltua kahtena suurena folio-osana 1650-1652. Teos jäi vaille viimeistelyä mutta on silti ollut keskeinen Tanskan historiankirjoituksen kannalta ja myös lähdeteoksena, sillä hän käytti ja julkaisi siinä tietoja ja asiakirjoja, jotka eivät muuten ole säilyneet jälkimaailmalle.

## Lähteet
Oskar Hultman

**Oskar Fredrik Hultman** (21. joulukuuta 1862 Tammisaari – 31. toukokuuta 1929 Tammisaari) oli suomalainen kielentutkija. 

## Henkilöhistoria
Hultmanin vanhemmat olivat konsuli, valtiopäivämies Fritiof Hultman ja Amalia Maria Josepha Morawitz ja puolisot vuodesta 1890 Emilia Strömberg (k. 1894) ja vuodesta 1910 Emmy Maria Stenbäck. Hultman tuli ylioppilaaksi 1881 ja valmistui filosofian kandidaatiksi 1887 ja lisensiaatiksi 1905. Filosofian tohtoriksi hän väitteli 1906. Hultman opiskeli kielitiedettä Uppsalassa 1887–1891 ja 1899. Hän oli ensin Helsingin yliopiston Pohjoismaiden kielten dosentti vuodesta 1907 ja sitten ruotsin kielen ja kirjallisuuden ylimääräinen professori 1909–1929. 

## Julkaisuja
**De östsvenska dialekterna*, 1894
* *Till behandlingen af u-omljudet af a i de östnordiska språken*, 1894
* *[[Jöns Budde]]s bok: en handskrift från Nådendals kloster*, 1895, toim. O. F. Hultman 
* *Nya fall af fornsvensk vokalförlängning*, 1904
**Hälsingelagen och Upplandslagens ärfdabalk i Cod. Ups. B 49*, 1905
* *Nuckömålets fiur 'fyra*', 1906
* *I det gamla Ekenäs: studier och anteckningar*, 1910, Oskar Hultman, Ernst Häyrén, Emmy Hultman
* *Om uppkomsten av den bildade talsvenskan i Finland: föredrag vid Svenska Litteratursällskapets årshögtid den 5. febr. 1914*, 1914
* *Härstamma Finlands svenskar från Sverige?*, 1920
* *Finlandssvenskarnas härkomst: en replik till prof. Karsten*, 1921
* *Våra svenska bygdemål*, 1922
* *Namnet Föglö*, 1924
* *Festskrift tillägnad [[Hugo Pipping (kielitieteilijä)|Hugo Pipping]] på hans sextioårsdag den 5 november 1924*, 1924
**Efterlämnade skrifter* 1–2, 1931–1939

## Lähteet

## Aiheesta muualla
* 
* *Porvarillista rakkautta: Oskar ja Mili Hultmanin tarina (1886–1894)*, 1997, Hanna Elomaa (toim.)
* Vanhat kirjeet kertovat suhteista, joissa osattiin olla erillään. Viestejä kadonneesta Suomesta. *Helsingin Sanomat*, 24.12.1997, s. 23.
Gustaf Richard Idestam

**Gustaf Richard Idestam** (7. helmikuuta 1832 Helsinki – 10. lokakuuta 1915 Helsinki) oli suomalainen juristi, senaattori ja valtiopäivämies. 

## Henkilöhistoria
Idestamin vanhemmat olivat vuorimestari Gustaf Idestam ja Anna Sofia Trapp ja puoliso vuodesta 1859 Fredrika Charlotta Eklund (k. 1907). Idestam tuli ylioppilaaksi 1849 ja suoritti tuomarintutkinnon 1854, varatuomarin arvon hän sai 1857. Lakitieteellisiä opintoja Idestam harjoitti vielä Berliinissä ja Pariisissa 1874. Hänestä tuli Turun hovioikeuden ylimääräinen notaari 1857, kanslisti 1858, ylimääräinen viskaali 1862, notaari 1863, ajoittain apujäsen vuodesta 1866, varakanneviskaali 1868, kanneviskaali 1869, asessori 1870 ja hovioikeudenneuvos 1878. Samalla hän toimi kirkollisvirkakunnan leski- ja orpokassan asiamiehenä 1859–1860. Senaattori senaatin oikeusosastolla Idestamn oli 1899–1900. Hän toimi neuvonantajana helsinkiläisessä asianajotoimistossa 1902–1906. Valtiopäivillä Idestam oli aatelissäädyssä edustaja 1877–1878, 1882 ja 1885.

## Julkaisuja
Idestam julkaisi Karl Wilhelm Sulinin kanssa selityksin varustetun laitoksen vuoden 1886 sotilasrikoslaista ja toimitti vuoden 1734 laista tarkastetun ja liittein varustetun laitoksen:
* *Tabeller öfver straffbestämmelserna i 1875 års strafflagsförslag*, 1877 
* *Militärstrafflag*, 1886, K. W. Sulinin kanssa
* *I Storforstendömet Finland gällande delar av Sveriges Rikes Lag, gillad och antagen på rikstagen år 1734, med tillägg af stadganden, utkomna intill år 1902*, 1902

## Lähteet
Start Nižni Novgorod

**Start** () on vuonna 1932 perustettu jääpalloseura Nižni Novgorodista, Venäjältä. Se pelaa kotiottelunsa Start-stadionilla. Start nousi Neuvostoliiton mestaruussarjaan ensimmäistä kertaa vuonna 1967, ja kaudesta 1974-75 se on pelannut yhtäjaksoisesti Neuvostoliiton/Venäjän liigassa. Parhaimmillaan Start on sijoittunut Venäjän pääsarjassa hopealle vuosina 1995 ja 2002. Neuvostoliiton pääsarjassa seuran paras sijoitus oli niin ikään toinen kaudella 1979–1980. 
## Saavutuksia
**Saavutuksia Neuvostoliiton liigassa:**
* Hopeaa: 1980
**Saavutuksia Venäjän liigassa:**
* 2 hopeaa: 1995, 2002
* 3 pronssia: 1996, 1998, 2000

## Katso myös

* Venäjän jääpallon mestaruussarja

## Aiheesta muualla

*Startin kotisivut
Hanna Maria Ingman

**Hanna Maria Ingman** (1845–1916) oli suomalainen sokeiden opettaja. Hän oli Helsingin sokeainkoulun johtaja 1877–1903. Hänen aloitteestaan perustettiin Sokeain Ystävät -yhdistys 1887 sekä sokeain koti. 

## Lähteet
Olavi Ingman

**Olavi Ingman** (7. helmikuuta 1903 Hamina – 29. tammikuuta 1990 Helsinki) oli suomalainen urkutaiteilija, pianisti, säveltäjä, musiikkitieteilijä ja musiikkipedagogi, Erkki Melartinin, Elis Mårtensonin ja Ingeborg Hymanderin oppilas. Hän väitteli Helsingin yliopistossa filosofian tohtoriksi vuonna 1959 aiheenaan W. A. Mozartin sinfonia nro 40. Musiikkitieteellisissä tutkimuksissaan hän edusti hahmopsykologiaa, ja hän oli ensimmäisiä, jotka sovelsivat Suomessa Schenker-analyysia.

Ingman toimi Jyväskylän kasvatusopillisen korkeakoulun musiikin lehtorina vuodesta 1949 sekä musiikkitieteen ja -pedagogiikan dosenttina 1961–1970 ja vt. professorina vuodet 1968–1969. Hän sävelsi lauluja sekä urku- ja pianokappaleita ja laati musiikin oppikirjoja kouluille.

Hänen puolisonsa vuodesta 1932 oli laulajatar Elli Kallas-Ingman (1902–1974), ja hänen sisarensa oli kirjailija Katri Ingman-Palola.

## Julkaisuja
* *Laula sinäkin: Koulun laulukirja*. 1952.
* *Opettajan musiikkioppi*. 1955.
* *Lineaarinen rakennanalyysi Mozartin g-molli-sinfoniasta KV 550*. Diss. 1959.
* *Die klassische Sonatenform als Feld des thematischen Prozesses*. 1968.
* *Ei kukaan ole rikas yksinään*. 1976.
* *Neljä tornia*. 1979.
* *Kysy lähteeltä: Runoa ja mietettä 1976–1982*. 1983

## Lähteet

## Aiheesta muualla

* Siliämaa, Sonja: Suomen kansakoulujen musiikinopetus 1950-luvun yhteiskunnassa. Pro gradu. Jyväskylän yliopisto. Viitattu 24.8.2012.
Martin Su Yao-wen

**Martin Su Yao-wen** (; s. 9. marraskuuta 1959) on taiwanilainen roomalaiskatolinen piispa. Hänet vihittiin papiksi Taichungin hiippakuntaan 8. kesäkuuta 1989 ja nimitettiin sen johtoon 25. kesäkuuta 2007. Piispaksi vihkiminen seurasi 25. syyskuuta. Pääkonsekraattorina toimi Joseph Wang Yu-jung, jota avustivat Peter Liu Cheng-chung ja James Liu Tan-kuei.

## Lähteet
Ragnar Hult

**Ragnar Hult** (4. maaliskuuta 1857 Pohja – 25. syyskuuta 1899 Helsinki) oli suomalainen kasvi- ja maantieteilijä. Hän oli Helsingin yliopistossa kasvimaantieteen dosentti vuodesta 1886 ja yliopiston ensimmäinen maantieteen dosentti vuodesta 1890. Hän ajoi Helsingin yliopiston maantieteen laitoksen perustamista vuonna 1889 ja Maantieteellisen klubin perustamista vuonna 1881, joka toimi pohjana Suomen maantieteellinen yhdistyksen perustammiselle vuonna 1887. Kasvitieteilijänä Hult tutki kasviyhteisöjen dynamiikkaa, ja oli maailmanlaajuisesti eräs ensimmäisistä tutkijoista, jotka tunnistivat sittemmin ekologiseksi sukkessioksi nimetyn ilmiön. 

Hultin puoliso oli suomalaisen kotitaloustoiminnan uranuurtaja Fanny Hult.

## Julkaisuja
* Försök till analytisk behandling af växtformationerna. *Meddelanden af Societas pro Fauna et Flora Fennica*, 8, s. 1–155. (Väitöskirja.) Helsingfors, 1881. Julkaisun verkkoversio.
* Vegetationen och floran i en del af Kemi Lappmark och Norra Österbotten. (Yhdessä Hjalmar Hjeltin kanssa) *Meddelanden af Societas pro Fauna et Flora Fennica,* 12, s. 1–158.  Helsingfors: J. Simelii Arfvingars Tryckeri, 1885.
* Blekinges vegetation. *Meddelanden af Societas pro Fauna et Flora Fennica,* 12, s. 161–251.  Helsingfors: J. Simelii Arfvingars Tryckeri, 1885.
* Mossfloran i trakterna mellan Aavasaksa och Pallastunturit. *Acta Societatis pro Fauna och Flora Fennica,* 3(1), 1886.
* *Grunddragen af den allmänna geografin 1: Matematisk geografi och klimatografi.* Helsingfors: Weilin & Göös, 1894.
* *Finlands geografi i korthet framställd.* Helsingfors: Söderström, 1896.
* *Kuvauksia luonnosta ja kansanelämästä Suomessa.* (Naturskildringar och folklifsbilder från Finland, 1899) Suom. Nissinen, Alli. Porvoo: WSOY, 1900.

## Lähteet

## Aiheesta muualla
*
*
The Experts

**The Experts** () on vuonna 1989 ensi-iltansa saanut Dave Thomasin ohjaama yhdysvaltalainen komediaelokuva. Siinä näyttelevät John Travolta ja Kelly Preston.

Elokuva sijoittuu kylmän sodan aikaan. KGB:n edustaja värvää newyorkilaiset yökerhonomistajamiehet (Travolta ja Gross) opettamaan tuleville neuvostovakoojille amerikkalaista elämäntyyliä.

## Näyttelijät

## Lähteet
Punkstars

**Punkstars** on punkyhtye Ripsipiirakan debyyttialbumi vuodelta 2003. Se nousi Suomen virallisen listan sijalle 14.

*Punkstarsin* kansikuva on parodia Gimmelin albumin *[[Lentoon]]* (2002) kansikuvasta, ja *Punkstarsin* ”Etsin nuijaa seuraavaa” -kappaleen nimi on parodia *Lentoon*-albumin kappaleesta ”Etsit muijaa seuraavaa”.

## Kappaleet
#
#
#
#
#
#
#
#
#
#
#
#
#

## Kokoonpano
* Jukka Tanskanen – laulu, kitara
* Olli Salonen – kitara, taustalaulu
* Hannu Kiviluoto – bassokitara
* Mika Enrold – rummut

## Arvostelut
* Findance: 

## Lähteet
Edward Ozorowski

**Edward Ozorowski** (1. toukokuuta 1941 – 12. lokakuuta 2024) oli puolalainen roomalaiskatolinen arkkipiispa. 

## Elämä
Ozorowskin vihki papiksi Władysław Suszyński 21. kesäkuuta 1964, ja hänet nimitettiin Vilnan arkkihiippakunnan vihkipiispaksi sekä Bitettumin titulaaripiispaksi 31. tammikuuta 1979. Piispaksi konsekroinnin suoritti 29. huhtikuuta Henryk Roman Gulbinowicz, jota avustivat Edward Kisiel ja Władysław Jędruszuk.

5. kesäkuuta 1991 Ozorowski sai nimityksen Białystokin vihkipiispaksi. 21. lokakuuta 2006 hänet nimitettiin sen arkkipiispaksi, jonka virkaan hänet asetettiin 16. marraskuuta.

## Lähteet

## Aiheesta muualla
John Baptist Tseng Chien-tsi

**John Baptist Tseng Chien-tsi** (s. 11. joulukuuta 1942) on taiwanilainen roomalaiskatolinen piispa. Hänet vihittiin papiksi Hwalienin hiippakuntaan 21. maaliskuuta 1972 ja nimitettiin sen vihkipiispaksi sekä Sululoksen titulaaripiispaksi 22. toukokuuta 1998. Piispaksi konsekroinnin suoritti 29. elokuuta Andrew Tsien Chih-ch'un, jota avustivat Lucas Liu Hsien-tang ja Leonard Hsu Ying-fa.

## Lähteet
Eamonn Toal

**Eamonn Toal** on irlantilainen laulaja. Hän edusti Irlantia vuoden 2000 Eurovision laulukilpailussa jossa hän sjoittui kuudenneksi; tämä jakaa Irlannin parhaimman tilan 2000-luvulta lähtien Jedwardin kanssa joka sijoittui myös kuudenneksi vuoden 2011 Euroviisuissa.
Mutaz Essa Barshim

**Mutaz Essa Barshim** (; s. 24. kesäkuuta 1991 Doha) on sudanilaistaustainen qatarilainen korkeushyppääjä.

Vuonna 2010 Barshim karsiutui Dohan sisäratojen MM-kilpailuissa, mutta voitti kultaa sekä sisäratojen Aasian-mestaruuskilpailuissa, alle 20-vuotiaiden MM-kilpailuissa tuloksella 230&nbsp;cm, alle 20-vuotiaiden Aasian-mestaruuskilpailuissa että Aasian kisoissa tuloksella 227&nbsp;cm. Seuraavana vuonna hän oli seitsemäs Daegun MM-kilpailuissa tuloksella 232&nbsp;cm ja voitti Aasian-mestaruuden Kobessa tuloksella 235. Vuonna 2012 Barshim voitti sisäratojen Aasian-mestaruuden tuloksella 237 ja sijoittui yhdeksänneksi Istanbulin sisäratojen MM-kilpailuissa tuloksella 228&nbsp;cm. Lontoon olympialaisissa hän sijoittui alun perin kolmanneksi tuloksella 229&nbsp;cm, mutta nousi myöhemmin Ivan Uhovin dopinghylkäyksen jälkeen hopeamitalistiksi. Moskovan MM-kilpailuissa 2013 Barshim sijoittui toiseksi tuloksella 238&nbsp;cm.

Barshim voitti 2014 sisäratojen Aasian-mestaruuden Hangzhoussa tuloksella 236 ja sisäratojen maailmanmestaruuden Sopotissa Aasian ennätystuloksella 238&nbsp;cm. Hän voitti kultaa Incheonin Aasian kisoissa 2014 tuloksella 235. Hän oli kolmas Aasian-mestaruuskilpailuissa Wuhanissa 2015 tuloksella 220. Pekingin MM-kilpailuissa 2015 hän sijoittui neljänneksi.

Barshim voitti sisäratojen Aasian-mestaruuden Dohassa 2016 tuloksella 235. Portlandin MM-hallikilpailuissa hän sijoittui neljänneksi. Hän saavutti olympiahopeaa Rio de Janeirossa 2016 tuloksella 236. Hän voitti maailmanmestaruuden Lontoossa 2017 tuloksella 235. Hän voitti sisäratojen Aasian-mestaruuden Teheranissa 2018. Hän saavutti hopeaa Birminghamin sisäratojen MM-kilpailuissa 2018 tuloksella 233.

Barshim uusi maailmanmestaruutensa Dohassa 2019 tuloksella 237. Tokion olympialaisissa 2021 Barshim jakoi olympiakullan samalla tuloksella 237 cm Gianmarco Tamberin kanssa. Eugenen MM-kilpailuissa 2022 Barshim voitti maailmanmestaruuden tuloksella 237 cm. Vuoden 2023 Budapestin MM-kilpailuissa Barshim saavutti pronssia tuloksella 233. Hän voitti samana vuonna kultaa Aasian kisoissa tuloksella 235. Pariisin olympialaisissa 2024 hän saavutti pronssia tuloksella 234.

Barshimin ennätys ulkoradalla on 243&nbsp;cm, jonka hän hyppäsi 5. syyskuuta 2014 Timanttiliigan Brysselin osakilpailuissa. Barshim ylitti 240&nbsp;cm ensimmäisen kerran Eugenessa 1. kesäkuuta 2013. Hän oli ulkoradoilla kahdeksas 240&nbsp;cm ylittänyt hyppääjä ja ensimmäinen sitten vuoden 2000, jolloin Vjatšeslav Voronin ylitti saman korkeuden. Sisäradoilla hän on hypännyt 241&nbsp;cm Athlonessa 18. helmikuuta 2015. Molemmat tulokset ovat Aasian ennätyksiä. 

Barshimin pikkuveli Muamer Aissa Barshim on myös korkeushyppääjä.

## Lähteet
*
*

### Viitteet

## Aiheesta muualla
Intro (lehti)

**Intro** oli vuonna 1968 perustettu suomalainen nuortenlehti, jonka käynnistäjänä ja ensimmäisenä päätoimittajana vaikutti radio- ja tv-persoona Markku Veijalainen. Kaudella 1976–1979 se jatkoi toimintaansa nimellä **Help!**, kunnes vaihtoi neljännen kerran omistajaa. Sen osti 1979 kilpailevan ''Suosikin'' omistaja, Urpo Lahtisen Lehtimiehet Oy, vain lopettaakseen lehden. 

## Alkuvaiheet
*Intro* ilmestyi aluksi kahdesti kuukaudessa ja käytti iltapäivälehtien suosimaa tabloid-kokoa, mikä oli aikakauslehtimaailmassa harvinaista. Kirjoittajien ja avustajien joukossa olivat Markku Veijalaisen ohella Vexi Salmi, Tuovi Marttunen, Kari Helopaltio, pakinoitsija Sämpy ja valokuvaaja Hannu Männynoksa. 

Kaudella 1970–1971 *Intro* joutui suuriin taloudellisiin vaikeuksiin, konkurssin partaalle. Kustannus-Oy Lehtiliisa osti lehden julkaisuoikeudet ja palkkasi päätoimittajaksi Liisa Kauko-Teerisuon. Tabloid-asu sai tehdä tilaa normaalille aikakauslehtikoolle. *Intro*-lehti ilmestyi tästä alkaen kerran kuukaudessa.

## Suuria mullistuksia
*Intro*-lehti pärjäsi uuden kustantajan hoteissa melko hyvin. Sensaatioiden sijasta keskityttiin laatuun. Avustajiksi ilmaantui tasokkaita kirjoittajia kuten Mikael Wiik, Matti Laipio, Tom Pyynönen (nyk. Tom Lundberg), Jake Nyman, Mauri Kunnas ja Arto Melleri. Kirjoittajakaarti vahvistui erityisesti päätoimittaja Pekka Mikkolan kaudella.  

*Intro*-lehden seuraava julkaisija oli ulkomaiseen omistukseen nojannut Kust. Oy Williams, joka jonkin ajan kuluttua kaupattiin A-lehdille. Päätoimittajana vaikutti noina aikoina Tom Pyynönen. *Intro*-lehti sai uuden nimen *Help!*, joka myötäili kustantajan lippulaivan ''Apu''-lehden nimeä. Tässä komennossa jatkettiin kahden kolmen vuoden ajan. Riikka Uosukainen, sittemmin Ylen uutistoimittaja, hankki lehdessä kokemusta toimittajana. 

Suomen oloissa pitkähkön historian saavuttaneen nuortenlehden loppu oli vähemmän hohdokas. A-lehdet ja Lehtimiehet vaihtoivat lehtiä keskenään. A-lehdet sai kannattamattoman naistenlehti ''Jaanan'', Lehtimiehet elinkelpoisen nuortenlehden, joka sulautettiin *Suosikkiin* ja lakkautettiin. 

## Jälkinäytös
Jälkinäytös koettiin, kun päätoimittaja Tom Pyynösen kaudella 1981–1982 käynnisti ''OK Magazine'' -nimisen nuortenlehden, "Suosikin uusimman haastajan". Lehteä julkaisi ensin Kolmiokirja, sitten Yhtyneet Kuvalehdet kahdesti kuukaudessa. *OK Magazine* ehti ilmestyä kolmisen vuotta, ennen kuin se myytiin hyvässä kunnossa Lehtimiehet Oy:lle *Suosikkiin* sulautettavaksi.

## Lähteet
* Intro/Help!-lehteä ja OK Magazinea avustaneen musiikki- ja viihdetoimittaja Kari Helopaltion alkuperäinen muistelukirjoitus 24.8.2012. 
### Viitteet

## Aiheesta muualla
* Jukka Laarin artikkeli ''Popmodernisaatiosta - Nuortenlehdet Stump ja Intro rockdiskurssin kätilöinä''
Helsingin sokeainkoulu

**Helsingin sokeainkoulu** oli Suomen ensimmäinen sokeiden oppilaitos. Se aloitti toimintansa 1. lokakuuta 1865 ruotsinkielisenä. 

## Historia
Ajatus sokeiden oppilaitoksen perustamisesta syntyi Suomessa sen jälkeen, kun "kuuromykkäinkouluja" oli perustettu niin, että niitä oli 1860-luvun alussa neljä. Aloitteentekijöinä olivat Uno Cygnaeus ja Carl Henrik Alopaeus, jotka olivat ulkomailla tutustuneet myös sokeiden opetukseen. Mathilda Linsén ja Karl Mortimer Stenius lähtivät senaatin määrärahan turvin opintomatkoille merkittäviin sokeiden oppilaitoksiin, joista erityisesti vaikutteita saatiin Kööpenhaminasta ja Dresdenistä. Linsén teki kesäkuussa 1865 senaatille aloitteen ruotsinkielisen opetuksen järjestämisestä, ja opetus alkoi väliaikaisena Blindanstalten i Helsingfors -nimisenä kouluna. Vuonna 1892 annetulla asetuksella opetus vakinaistettiin. Helsingin koulun yhteyteen perustettiin vuonna 1929 viisipaikkainen yksityinen sokeain lasten esikoulu.

Koulu toimi vuosina 1865–1872 Mellinin huvilassa Kaivopuistossa, vuosina 1872–1886 Konstantininkatu 22:ssa (nykyinen Meritullinkatu) ja vuosina 1886–1898 Maneesikatu 5:ssä Kruunun­haassa. Vuonna 1898 se sai oman rakennuksen Helsingin Kallioon osoitteeseen Ensi linja 1. Vuonna 1898 valmistuneen rakennuksen suunnitteli arkkitehti Ernst Theodor Granstedt. Vuonna 1972 Sokeainkoulu muutti Jyväskylään.

Vuonna 1921 oppivelvollisuuslaki tuli koskemaan myös sokeita.

Vuosina 1865–1939 kouluun otettiin 401 oppilasta. Koulu oli sisäoppilaitos. Kielikiistojen vuoksi 1930-luvulla perustettiin ruotsinkielisille oma koulu.

Koulun ensimmäinen johtaja oli Mathilda Linsén, joka kuoli seitsemän vuoden kuluttua. Vuodesta 1877 alkaen johtaja oli Hanna (Johanna) Maria Ingman. Sitä ennen koulu oli ollut seitsemän vuotta vailla johtajaa Linsenin kuoltua. Ingman siirtyi johtajan tehtävästä syrjään vuonna 1903. Molemmat johtajat kohotettiin sokeiden äitihahmoiksi.

Koulun toimintaa jatkaa Jyväskylän näkövammaisten koulu. Ruotsinkielinen opetus eriytyi lopullisesti koulusta 1960-luvulla. Se jatkaa edelleen Helsingissä nimellä Svenska skolan för de synskadade.

## Lähteet
Muotikuva

**Muotikuva** on piirretty tai maalattu esitys vaatteesta ihmisen päällä. Toisin kuin tasokuva  muotikuva ei ole tekninen esitys, ja se voi olla hyvin tyylitelty. Muotikuvan tehtävä on antaa yleiskuva vaatteen tärkeimmistä piirteistä ja välittää suunnittelijan haluamaa tunnelmaa.

Sanoma- ja aikakauslehdet julkaisivat muotiuutuuksien kuvia 1960-luvulle asti piirroksina, kunnes valokuvan käyttö yleistyi ensin Pariisin haute couture -kokoelmien esittelyssä. Suomalaisia muotipiirrosten tekijöitä olivat Mirjami Marttila, Rakel Kuusisaari, Kyllikki Raustila ja Carita Roden. Lehtipiirtäjinä aloittivat uransa myös toimittajat Rauni Palonen ja Marjatta Soras sekä vaatesuunnittelijat Vuokko Nurmesniemi, Maj Kuhlefelt ja Marja Suna.

## Lähteet

## Kirjallisuutta
*Döllel, Hannes & Eberle, Hannelore: *Muoti : Piirtäminen, väri ja tyyli*. WSOY 2003. .
**Muodin käsiala : Kolme suomalaista piirtäjää* (Kyllikki Raustila, Rauni Palonen ja Kaija Rosma). Helmi, 2005. .

## Aiheesta muualla
Demokraattinen vasemmisto

**Demokraattinen vasemmisto** () (lyh. ΔΗΜ.ΑΡ., *DIM.AR.*) on kreikkalainen sosiaalidemokraattinen puolue. Sen perustivat vuonna 2010 Syrizasta eronneet kansanedustajat, jotka kokivat puolueen linjan liian euroskeptiseksi. 

Puolue ei saanut paikkoja Kreikan parlamenttiin vuoden 2019 parlamenttivaaleissa eikä Euroopan parlamenttiin vuoden 2019 europarlamenttivaaleissa.

## Historia

Demokraattisen vasemmiston perusti Fótis Kouvélis yhdessä kolmen muun Syrizasta eronneen kansanedustajan kanssa. Puolueen perustamisen jälkeen puolueeseen liittyi vielä kuusi kansanedustajaa sosiaalidemokraattisen Pasok-puolueen riveistä. 

Kesäkuun 2012 uusintavaalien jälkeen puolue päätti osallistua Uuden demokratian ja Pasokin yhteishallitukseen, Samarásin hallitukseen. Puolueella oli tuolloin parhaan vaalituloksensa jälkeen 19 paikkaa parlamentissa. Puolue erosi hallituksesta 21. kesäkuuta 2013.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Δημοκρατική Αριστερά . Puolueen verkkosivut.
New College

**New College** on yksi Oxfordin yliopiston 38 collegesta. Sen perusti Winchesterin piispa William Wykehamilainen vuonna 1379 nimellä *The college of St Mary of Winchester at Oxford*. Heti perustamisensa jälkeen collegea alettiin kutsua nimellä New College erotukseksi toisesta Neitsyt Marian mukaan nimetystä Oxfordin collegesta, Oriel Collegesta.

New Collegessa on kuvattu elokuvan *[[Harry Potter ja liekehtivä pikari (elokuva)|Harry Potter ja liekehtivä pikari]]* kohtaus, jossa Draco Malfoy noidutaan hilleriksi.

## Kuuluisia johtajia
*William Archibald Spooner
*Herbert Fisher

## Lähteet

## Aiheesta muualla
Ari-Pekka Roiko

**Ari-Pekka Roiko** (s. 18. heinäkuuta 1975 Ylivieska) on entinen suomalainen jalkapalloilija. Hän oli pelipaikaltaan oikea laitapuolustaja.

Ylivieskan Pallon kasvatti aloitti liigauransa vuonna 1994 FC Oulun riveissä. Osan kaudesta Roiko pelasi seuran reservijoukkueessa FC 1991:ssä sarjaporrasta alempana. Seuraavan kauden hän edusti Ruotsissa Gällivare SK:n joukkuetta, josta siirtyi 1996 FC Jazziin yhdessä valmentaja Jari Pyykölän kanssa.

Jazzissa Roiko pelasi yhteensä kolme kautta, voittaen Suomen mestaruuden vuonna 1996. Uransa viimeiset vuodet hän edusti pääkaupunkiseudun joukkueita, voittaen Suomen Cupin vuonna 1999 FC Jokereissa ja 2001 Atlantis FC:ssä.

## Lähteet
*Veikkausliigan tilastot
*Veikkausliiga/Pelaajat
Museojuna

**Museojuna** on yleisestä käytöstä poistetuista vetureista ja vaunuista koottu juna, yleensä matkustajajuna, jolla ajetaan yleisö- tai tilausliikennettä joko suljetulla yksityisellä tai julkisella rataverkolla sekä erityisesti museorautateillä.

Lisäksi eri rautatiemuseoissa voi olla omia suljettuja ratoja, joilla voi ajaa vapaasti yleisen rautatieliikenteen vaatimuksista riippumatta. Joissakin museojunien vetureissa ei ole yleiselle liikenteelle edellytettyä liikenteenvalvontailmaisinta, jonka vuoksi niiden liikenne yleisen rataverkon osilla rajoitetaan hiljaisille tavaraliikennerataosille aikaan, jolloin muuta liikennettä ei ole. Hiljaisilla osuuksilla saattaa arkena kulkea vain 1–2 tavarajunaa vuorokaudessa.

## Katso myös
* Museoraitiovaunu

## Lähteet
* 
* 
## Aiheesta muualla
* Haapamäen museoveturiyhdistys HMVY
Patagonianhiirihaukka

**Patagonianhiirihaukka** (*Buteo ventralis*) on hiirihaukkojen sukuun kuuluva lintu. Sitä tavataan Se on kotoperäinen Argentiinassa ja Chilessä Patagonian Andien alarinteillä. Se on siellä harvinainen, ja kannan kooksi arvioidaan 700-3&nbsp;300 täysikasvuista yksilöä.

Sen elinpiiriä ovat lauhkean vyöhykkeen metsät ja arot, subtrooppiset ja trooppiset pensastot 1&nbsp;200 metrin korkeuteen.

## Lähteet